b'\n_START_ARTICLE_\nStanislav Slatinek\n_START_SECTION_\n\xc5\xbdivljenje in delo\n_START_PARAGRAPH_\nRodil se je 17. avgusta 1958 v Celju. Od sedemnajstega leta dalje je bil gojenec cerkvenih internatov. Kaplan je bil v Brestanici od 1983 do 1987, nato je \xc5\xa1tudiral v Rimu. Na Kongregaciji za zakramente je opravil specializacijo v pravni sodni praksi. Leta 1990 je kon\xc4\x8dal magisterij (Immaturit\xc3\xa0 psichica come causa di nullit\xc3\xa0 matrimoniale) pri prof. dr. F. Joseju Castanu in leta 1992 doktoriral (La formazione del clero dai testi sinodali della diocesi di Maribor sotto il vescovo Michael Napotnik al Codex Iuris Canonici del 1983) pri prof. dr. Domingu-Javierju Andresu Gutierrezu, CMF, oboje na pape\xc5\xa1ki lateranski univerzi. _NEWLINE_Od leta 1994 je vklju\xc4\x8den v pedago\xc5\xa1ki proces na Teolo\xc5\xa1ki fakulteti Univerze v Ljubljani. Istega leta je sprejel slu\xc5\xbebo na cerkvenem sodi\xc5\xa1\xc4\x8du v Mariboru in leta 2013 postal njegov predsednik (oficial). Od leta 1996 je \xc4\x8dlan mednarodnega dru\xc5\xa1tva Vocatio, od leta 2006 pa sodeluje v The European Society of Catholic Theology (ESCT). _NEWLINE_Leta 2005 je iz\xc5\xa1la njegova prva knjiga Zakon, ki ga ni bilo; leta 2006 Pere\xc4\x8da pravna vpra\xc5\xa1anja; 2010 monografija Kazniva dejanja in kazni. Sankcije v Cerkvi in leta 2014 monografija Izgubljeni prstan. V zadnjem \xc4\x8dasu je napisal knjigo Sprava (2017) ter monografijo Velikodu\xc5\xa1na ljubezen. Pot do zakonske sre\xc4\x8de (2018). _NEWLINE_Je redni predavatelj na Teolo\xc5\xa1ki fakulteti Univerze v Ljubljani, prodekan za \xc5\xa1tudijske zadeve, vodja Katedre za cerkveno pravo in predstojnik In\xc5\xa1tituta za kanonskopravne vede.'